Tervezet A TANÁCS RENDELETE a Burmával/Mianmarral szembeni korlátozó intézkedések megújításáról szóló 798/2004/EK rendelet egyes vállalatok finanszírozására vonatkozó módosításáról

(előterjesztő: a Bizottság)

INDOKLÁS

(1) 1996. október 28-án a Tanács 1996/653/KKBP közös álláspontjában Burmával/Mianmarral szemben az ország politikai helyzetére való tekintettel egyes, korlátozó intézkedéseket hozott. Ezeket az intézkedéseket a későbbiekben több alkalommal is meghosszabbították és módosították, legutóbb a 2004/423/KKBP közös állásponttal.

(2) A Burmával/Mianmarral szembeni korlátozó intézkedések közül néhányat a Közösségben foganatosítottak a 798/2004/EK rendelettel.

(3) Tekintettel arra, hogy a Tanács az emberi jogok burmai/mianmari helyzetét folyamatosan figyelemmel kíséri, 2004/.../KKBP közös álláspontjával a Burmával/Mianmarral szembeni korlátozó intézkedések szigorításáról döntött.

(4) Ennélfogva a 798/2004/EK rendeletet módosítani kell annak érdekében, hogy a burmai állami vállalatok számára hozzáférhető finanszírozás tilalma végrehajtható legyen.

Tervezet A TANÁCS RENDELETE a Burmával/Mianmarral szembeni korlátozó intézkedések megújításáról szóló 798/2004/EK rendelet egyes vállalatok finanszírozására vonatkozó módosításáról

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 60. és 301. cikkére,

tekintettel a Burmával/Mianmarral szembeni korlátozó intézkedések megújításáról szóló 2004/423/KKBP tanácsi közös álláspontot módosító 2004/.../KKBP tanácsi közös álláspontra [1]

[1] HL L , , . o.

tekintettel a Bizottság javaslatára [2],

[2] HL C ., , . o.

mivel:

(1) 1996. október 28-án a Tanács - a demokratizálódás irányába történő haladás hiánya, valamint Burmában/Mianmarban az emberi jogok folyamatos megsértése miatti aggodalmában - az 1996/653/KKBP közös álláspontjában [3] bizonyos számú korlátozó intézkedéseket hozott ezen országgal szemben. Tekintettel az emberi jogoknak a burmai hatóságok által való súlyos és rendszeres megsértésére, és tekintettel különösen a polgári és politikai jogok folyamatos és fokozódó elnyomására, valamint arra,hogy ezen hatóságok megtagadták a demokrácia és a megbékélés érdekében tett intézkedések meghozatalát, a Burmával/Mianmarral szembeni korlátozó intézkedéseket többször meghosszabították, legutóbb a 2004/423/KKBP közös állásponttal [4]. A Burmával/Mianmarral szembeni korlátozó intézkedések közül néhányat a Közösségben foganatosítottak a 798/2004/EK rendelettel [5].

[3] HL L 287., 1996.11.8., 1. o.

[4] HL L 125., 2004.4.28., 61. o.

[5] HL L 125., 2004.4.28., 4. o. A legutóbb az 1517/2004/EK rendelettel (HL L 278., 2004.8.27., 18. o.) módosított rendelet.

(2) Tekintettel a Burmában/Mianmarban uralkodó politikai helyzet javulásának hiányára, amelyről tanúskodik, hogy a katonai hatóságok visszautasítják Daw Aung San Auu Kyi és a Nemzeti Liga a Demokráciáért (NLD) más tagjainak szabadon bocsátását, valamint egy hiteles és nyitott Nemzeti Konvent engedélyezését, és tekintettel az NLD folyamatos zaklatására, a 2004/.../KKBP közös álláspont fenntartja a 2004/423/KKBP közös álláspont által előírt Burmával/Mianmarral szembeni korlátozó intézkedéseket és szigorítja azokat, többek között a burmai állami vállalatok számára hozzáférhető finanszírozás tilalmával.

(3) Ezen intézkedések a Szerződés hatálya alá tartoznak. Ezért a verseny torzulásának elkerülése végett a végrehajtásukhoz közösségi jogi aktust kell elfogadni a Közösség tekintetében.

(4) Az ezen rendeletben meghatározott intézkedések hatékonyságának biztosítása érdekében a rendeletnek kihirdetése napján hatályba kell lépnie,

ELFOGADTA EZT A RENDELETET:

1. cikk

A 798/2004/EK rendelet a következőképpen módosul:

(1) Az 1.cikk a következő ponttal egészül ki:

,6. ,a finanszírozás"

(a) pénzügyi kölcsönök és hitelek meghosszabbítása vagy kötvények szerzése, és

(b) jogi személyben vagy jogi személy intézményében való részesedés megszerzése vagy meghosszabbítása, beleértve a létező jogi személyek vagy jogi személyek intézményeinek teljes megszerzését, valamint a részvények és részesedés jellegű értékpapírok megszerzését."

(2) A szöveg a következő, 6a. cikkel egészül ki:

,6a. cikk

A IV. mellékletben felsorolt burmai állami tulajdonú vállalatok számára nem bocsátható rendelkezésre finanszírozás."

(3) A 12. cikk helyébe a következő szöveg lép:

,12. cikk

A Bizottságot fel kell hatalmazni arra, hogy:

(a) a tagállamok által szolgáltatott információk alapján módosítsa a II. mellékletet,

(b) a 2004/.../KKBP közös álláspont I. és II. mellékletére vonatkozó határozatok alapján módosítsa a III. és IV. mellékletet."

(4) A rendelet szövege IV. mellékletként az e rendelethez csatolt melléklettel egészül ki.

2. cikk

Ez a rendelet az Európai Unió Hivatalos Lapjában való kihirdetésének napján lép hatályba.

Ez a rendelet teljes egészében kötelező és közvetlen alkalmazandó valamennyi tagállamban.

Kelt Brüsszelben, -án/-én.

a Tanács részéről

az elnök

MELLÉKLET

,IV. MELLÉKLET

[A 6 a cikkben említett burmai vállalatok listája .......]